Aleksandar Golovin
<s>Aleksandar Sergejevič Golovin (ruski: Александр Сергеевич Головин; Kaltan, 30. svibnja 1996.) je ruski nogometaš koji igra na poziciji centralnog veznog.</s><s>Od početka profesionalne karijere, koju je započeo 2014. godine, igrao je u redovima moskovskog CSKA, s kojim je osvojio titulu prvaka ruske Premijer lige u sezoni 2015/16.</s><s>Također je i standardni reprezentativac Rusije od 2017. godine.</s><s>Nakon Svjetskog prvenstva 2018. godine, potpisao je za Monaco.</s>

<s>S U-17 reprezentacijom je 2013. godine postao europski prvak.</s>

<s>Klupska karijera</s>

<s>Aleksandar Golovin je rođen u Kaltanu, gradiću u Kemerovskoj oblasti Sibira gdje je, još kao šestogodišnji dječak, i počeo trenirati nogomet u lokalnoj sportskoj školi.</s><s>U listopadu 2012., kao šesnaestogodišnjak, prelazi u redove moskovskog CSKA, za čiji je prvi tim debitirao 24. rujna 2014. u utakmici petog kola ruskog kupa protiv Himika iz Dzeržinska.</s>

<s>Prvi meč u ruskoj Premijer ligi odigrao je 14. ožujka 2015. godine.</s><s>Debitantsku sezonu u profesionalnoj karijeri okončao je s deset odigranih utakmica u dresu CSKA.</s><s>Već naredne sezone imao je standardniju ulogu u timu, a 5. kolovoza 2015. debitirao je i u Ligi prvaka na utakmici protiv praške Sparte.</s><s>Prvi gol za CSKA postigao je 9. travnja 2016. na utakmici protiv Mordovije.</s><s>Sezonu 2015/16., koju je CSKA okončao titulom prvaka Rusije, Golovin je završio sa 17 odigranih prvenstvenih utakmica i jednim postignutim pogotkom.</s><s>Potom je za Golovina bio zainteresiran i londonski Arsenal, koji je za njegov dolazak ponudio 8 milijuna funti, ali na kraju transfer ipak nije realiziran.</s>

<s>U naredne dvije sezone, Golovin je postao standardni prvotimac CSKA, odigravši gotovo sve prvenstvene utakmice za klub kao starter.</s><s>U utakmici osmine finala Europske lige protiv francuskog Lyona, postigao je svoj prvi gol u europskim natjecanjima, a sezonu 2017/18. je okončao na spisku najboljih mladih igrača tog turnira.</s>

<s>U srpnju 2018. godine, Golovin je prešao u Monaco.</s>

<s>Reprezentativna karijera</s>

<s>Prva utakmica koju je odigrao za Zbornaju bio je kvalifikaciijski meč za UEFA U-17 Euro protiv Slovenije, odigran 23. ožujka 2013. godine.</s><s>Na završnom turniru UEFA Eura odigrao je sve utakmice, a Rusija je postala europski prvak.</s><s>Iste godine, sa reprezentacijom je igrao i na Sjetskom prvenstvu, gdje je postigao i jedan pogodak na utakmici protiv Venezuele.</s><s>Kasnije je nastupao i za U-19 i U-21 reprezentacije.</s>

<s>U dresu seniorske reprezentacije debitirao je u prijateljskoj utakmici protiv Bjelorusije, igranoj 7. lipnja 2015., gdje je ušao u igru kao zamjena za Romana Širokova u drugom poluvremenu; na istoj utakmici postigao je i svoj prvi gol za seniorsku reprezentacju.</s><s>Bio je dio nacionalnog tima i na Euru 2016. i Kupu konfederacija, a na oba natjecanja je odigrao sve utakmice grupne faze.</s>

<s>Selektor Stanislav Čerčesov je 3. lipnja 2018. uvrstio Golovina i na konačni spisak reprezentativaca za FIFA Svjetsko prvenstvo 2018. godine, čiji je domaćin bila upravo Rusija.</s><s>Golovin je odigrao jednu od ključnih uloga u premijernoj pobjedi ruskog tima na otvaranju prvenstva protiv Saudijske Arabije, pošto je imao dvije asistencije i postigao posljednji pogodak u visokoj pobjedi od 5:0.</s>

<s>Ruski fudbaleri
Fudbaleri ili nogometaši AS Monaka
Fudbaleri ili nogometaši CSKA Moskve</s>

